
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2591 

29 Σεπτεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και κωδικοποίηση του Κανονισμού λει¬ 
τουργίας του Εκκλησιαστικού Ιδρύματος υπό την 
επωνυμίαν «ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΝΗ¬ 
ΣΟΥ ΤΗΝΟΥ, ΑΝΝΑΣ ΑΝΕΣΤΗ - ΧΑΛΚΙΑ» της Ιε¬ 
ρός Μητροπόλεως Σύρου, Τήνου, Άνδρου, Κέας 

και Μήλου. 1 

Τροποποίηση και αντικατάσταση του Κανονισμού 
Λειτουργίας του Εκκλησιαστικού Ιδρύματος υπό 
την επωνυμίαν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙ- 
ΟΝ ΤΗΣ ΙΕΡΑΣ ΜΗΤΡΟΠΟΛΕΩΣ ΘΕΣΣΑΛΙΩΤΙΔΟΣ 


ΚΑΙ ΦΑΝΑΡΙΟΦΕΡΣΑΛΩΝ». 2 

ΑΠΟΦΑΣΕΙ Σ 

Αριθμ. 3773/2033/16.9.2014 (1) 


Τροποποίηση και κωδικοποίηση του Κανονισμού λει¬ 
τουργίας του Εκκλησιαστικού Ιδρύματος υπό την 
επωνυμίαν «ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΝΗΣΟΥ 
ΤΗΝΟΥ, ΑΝΝΑΣ ΑΝΕΣΤΗ - ΧΑΛΚΙΑ» της Ιερός Μη¬ 
τροπόλεως Σύρου, Τήνου, Ανδρου, Κέας. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τα άρθρα 1 παρ. 4, 29 παρ. 2 και 59 παρ. 2 του Ν. 590/ 
1977 «Περί του Καταστατικού Χάρτου της Εκκλησίας της 
Ελλάδος», όπως τροποποιήθηκαν (άρθρ. 68 του Ν. 4235/2014). 

2) Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Σύρου, Τήνου, 
Ανδρου, Κέας και Μήλου. 

4) Την υπ’ αριθμ. 22/21.7.2 2014 πράξιν και την υπ’ αριθμ. 
2084/21.7.2014 Πρότασιν του Σεβασμιωτάτου Μητροπολί¬ 
του Σύρου, Τήνου, Ανδρου, Κέας και Μήλου Δωροθέου, 
αποφασίζει: 

Τροποποιεί τον Κανονισμόν λειτουργίας του Εκκλησι¬ 
αστικού Ιδρύματος υπό την επωνυμίαν «ΕΚΚΛΗΣΙΑΣΤΙΚΟ 
ΙΔΡΥΜΑ ΙΕΡΑΣ ΝΗΣΟΥ ΤΗΝΟΥ, ΑΝΝΑΣ ΑΝΕΣΤΗ - ΧΑΛ¬ 


ΚΙΑ», της Ιεράς Μητροπόλεως Σύρου, Τήνου, Ανδρου, 
Κέας και Μήλου, ως εξής: 

ΚΑΝΟΝΙΣΜΟΣ 

Λειτουργίας Εκκλησιαστικού Ιδρύματος (Ν.Π.Ι.Δ.) 
υπό την επωνυμίαν: 

«ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΝΗΣΟΥ ΤΗΝΟΥ 

ΑΝΝΑΣ ΑΝΕΣΤΗ - ΧΑΛΚΙΑ ΤΗΣ ΜΗΤΡΟΠΟΛΕΩΣ 
ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ, ΜΗΛΟΥ 
ΚΑΙ ΜΥΚΟΝΟΥ» 

Αρθρον1 

ΣΥΣΤΑΣΗ ΤΟΥ ΙΔΡΥΜΑΤΟΣ 

1. Συνιστάται ευαγές Εκκλησιαστικόν Ίδρυμα υπό την 
επωνυμία «ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΝΗΣΟΥ ΤΗ¬ 
ΝΟΥ ΑΝΝΑΣ ΑΝΕΣΤΗ - ΧΑΛΚΙΑ ΤΗΣ ΜΗΤΡΟΠΟΛΕΩΣ 
ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ, ΜΗΛΟΥ ΚΑΙ ΜΥΚΟΝΟΥ». 
Το ίδρυμα αποτελεί αυτοτελές Νομικό Πρόσωπο Ιδιωτι¬ 
κού Δικαίου μη κερδοσκοπικού χαρακτήρα υπό την επο- 
πτεία της Ιεράς Μητροπόλεως Σύρου, Τήνου, Ανδρου, 
Κέας, Μήλου και Μυκόνου, της οποίας το πνευματικό 
και φιλανθρωπικό έργο επικουρεί. 

2. Η σφραγίδα του Ιδρύματος είναι κυκλική φέρουσα 
στο μέσο αυτής την φράσιν «ΙΕΡΑ ΝΗΣΟΣ ΤΗΝΟΣ - 2012» 
και περιμετρικά αναγράφεται ο τίτλος του ιδρύματος 
ως εξής: «ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΜΗΤΡΟΠΟ¬ 
ΛΕΩΣ ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ, ΜΗΛΟΥ ΚΑΙ ΜΥ¬ 
ΚΟΝΟΥ ΑΝΝΑΣ ΑΝΕΣΤΗ - ΧΑΛΚΙΑ». 

Αρθρον 2 

ΕΔΡΑ ΤΟΥ ΙΔΡΥΜΑΤΟΣ 

Έδρα του Ιδρύματος είναι η πόλις της Τήνου της Ιε¬ 
ράς Νήσου Τήνου και συγκεκριμένως το Γραφείο του 
Αρχιερατικού Επιτρόπου Τήνου. 

Αρθρον 3 

ΣΚΟΠΟΙ ΤΟΥ ΙΔΡΥΜΑΤΟΣ 

Οι σκοποί του ιδρύματος είναι: 

1) Η τέλεση δύο σαρανταλειτούργων, τέλεση Αρχι¬ 
ερατικής Θείας Λειτουργίας και μνημοσύνου την 9η 
Δεκεμβρίου και 25η Ιουλίου κατ’ έτος, τέλεση τρισάγιου 
κατά τά Ψυχοσάββατα υπέρ μακαρίας μνήμης και αι¬ 
ωνίου αναπαύσεως «Αννης, πατρός, μητρός, αδελφών 
και των οικογενών αυτής» εις τόν Πανίερον Ναόν της 
Μεγαλόχαρης Τήνου. 

2) Η οικονομική παροχή και η περίθαλψη ενδεών και 
απόρων οικογενειών και ατόμων εις την Ιερόν Νήσον 
Τ ήνον. 

3) Η ιατροφαρμακευτική περίθαλψη ασθενών Τηνί- 
ων παρεχομένη τόσο εις το εσωτερικό όσο και εις το 
εξωτερικό. 

4) Η οικονομική ενίσχυση απόρων αλλά και αριστού¬ 
χων μαθητών και σπουδαστών και παιδιών πολυτέκνων, 
κατοίκων Τήνου. 

5) Η παροχή «Γευμάτων Αγάπης». 

6) Η καταβολή εξόδων δια την αποφυλάκισιν Τηνίων 
φυλακισμένων. 

7) Η έκδοσις εντύπων θρησκευτικού περιεχομένου 
προς δωρεάν διανομήν. 

8) Η συνδρομή εις την λειτουργίαν Εκκλησιαστικών 
Κατασκηνώσεων. 

9) Η παντοειδής συνδρομή Τηνίων πληγέντων από 
έκτακτα φυσικά φαινόμενα (πλημμυροπαθείς, σεισμό¬ 
πληκτοι κ.λπ.). 

10) Η θεραπεία και υλική υποστήριξις των πάσης φύ- 
σεως πνευματικών, λειτουργικών, φιλανθρωπικών, εκ¬ 
παιδευτικών και κατηχητικών αναγκών του εν τη Ιερά 
Νήσω Τήνω και μόνον, πραγματοποιουμένου ποιμαντι¬ 
κού, προνοιακού, μορφωτικού, πολιτιστικού και γενικώς 
πνευματικού έργου της Ιεράς Μητροπόλεως Σύρου, Τή¬ 
νου, Άνδρου, Κέας, Μήλου και Μυκόνου. 

11) Η κάλυψη της δαπάνης της διοικητικής υποστήριξε - 
ως του Ιδρύματος και η αιτιολογημένη αποζημίωσις των 
απαραιτήτων συνεργατών, οι οποίοι εργάζονται δια την 
υλοποίησιν των σκοπών, προτιμωμένων των εθελοντών. 

Άρθρο 4 

ΠΟΡΟΙ ΤΟΥ ΙΔΡΥΜΑΤΟΣ 

Πόροι του ιδρύματος είναι: 

α) Οσα δια διαθήκης κατέλειπεν υπέρ αυτού η Άννα 
θυγατέρα Γεωργίου και Μαρίας Χαλκιά, χήρα Ιωάννου 
Ανέστη, ήτοι: 

1. Ποσοστόν 3/4 εξ αδιαιρέτου ενός εργοστασίου κοπής 
μαρμάρων, ευρισκομένου εις τη θέση «Νέα Φιλοθέη - Κα- 
λογρέζα», του Δήμου Αμαρουσίου Αττικής, στο οικο¬ 
δομικό τετράγωνο 110 του εγκεκριμένου σχεδίου πό- 
λεως και επί της οδού Πάτμου αριθ. 20. Το εργοστάσιο 
συγκροτείται από παλαιό ισόγεια κτίσματα, συνολικής 
επιφάνειας 330 Μ2, μετά των εντός αυτών μηχανημάτων 
κοπής μαρμάρων και αποθηκών, το δε οικόπεδο έχει 
εμβαδόν κατά τους τίτλους κτήσεως 1.968 Μ2 και κατά 
νεώτερη καταμέτρηση 2.028,02 Μ2. 

2. Μιας διωρόφου οικίας με υπόγειο, η οποία έχει ανε- 
γερθεί επί οικοπέδου με εμβαδόν 192,25 Μ2, εις την θέση 
«Πατήσια» ή «Αγία Ζώνη» και επί των οδών Επτανήσου 
αριθ. 77 και Θάσου (Κυψέλη) των Αθηνών (ευρίσκεται 
περίπου απέναντι από την κύρια είσοδο της Εκκλησί¬ 
ας «ΑΓΙΑ ΖΩΝΗ»). Ο ισόγειος όροφος αποτελείται από 
πέντε (5) κύρια δωμάτια, κουζίνα, λουτρό και \Λ/.Θ. και 
ο Α' υπέρ το ισόγειο όροφος αποτελείται από εξ (6) 
κύρια δωμάτια, κουζίνα, λουτρό και \Ν£. Ο κάθε όροφος 
έχει ανεξάρτητη κυρία είσοδο εκ της οδού Επτανήσου 
και βοηθητική είσοδο εκ της οδού Θάσου, με άνοδο εις 
τον Α' υπέρ το ισόγειο όροφο διά σιδηράς βοηθητικής 
κλίμακος. 

β) Οι τυχόν τόκοι από καταθέσεις όπως και κάθε πρό¬ 
σοδο αποβλέπουσα εις τον σκοπόν του Ιδρύματος, μη 


κατονομαζομένη ρητώς εις τον παρόντα Κανονισμόν 
αλλά συνάδουσα προς τα εκκλησιαστικά ήθη. 

γ) Παν έτερον έσοδον προερχόμενον από νόμιμον 
πηγήν. 

Αρθρο 5 

ΔΙΑΘΕΣΗ ΠΟΡΩΝ ΤΟΥ ΙΔΡΥΜΑΤΟΣ 

Οι πόροι του Ιδρύματος διατίθενται αποκλειστικούς δια 
την επίτευξιν των αναφερομένων εις τό άρθρον 3 του 
παρόντος καταστατικού σκοπών. Η διάθεση των πόρων 
σε σκοπούς διαφορετικούς από τους αναφερομένους 
εις τον παρόντα κανονισμόν δεν επιτρέπεται. 

Αρθρο 6 

ΔΙΟΙΚΗΣΗ ΚΑΙ ΕΚΠΡΟΣΩΠΗΣΗ ΤΟΥ ΙΔΡΥΜΑΤΟΣ 

1. Το «ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΜΗΤΡΟΠΟΛΕΩΣ 
ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ, ΜΗΛΟΥ ΚΑΙ ΜΥΚΟΝΟΥ 
ΑΝΝΑΣ ΑΝΕΣΤΗ - ΧΑΛΚΙΑ» διοικείται από τριμελές (3) 
Διοικητικόν Συμβούλιον (Δ.Σ.) το οποίον αποτελείται 
από: 

α) Τον Σεβασμιότατον Μητροπολίτην Σύρου - Τήνου, 
ως Πρόεδρον. 

β) Τον εκάστοτε Αρχιερατικόν Επίτροπον Τήνου, ως 
Αντιπρόεδρον και 

γ) Εν Μέλος οριζόμενον από τόν Σεβασμιώτατον Μη¬ 
τροπολίτην Σύρου - Τήνου και διοριζόμενον δια σχετικής 
αποφάσεώς του, ως Ταμία. 

2. Η θητεία του Διοικητικού Συμβουλίου είναι τριετής 
(3) δυναμένη να ανανεωθεί. 

3. Το Δ.Σ. ευρίσκεται σε απαρτία και αποφασίζει έγκυ¬ 
ρα, εφόσον είναι άπαντες παρόντες. 

4. Το Δ.Σ. συνέρχεται, κατόπιν προηγουμένης προ- 
σκλήσεως του Προέδρου, σε τακτικήν συνεδρίαση/ υπο¬ 
χρεωτικούς μία φορά το τρίμηνο και εκτάκτως, εφόσον 
παρίσταται ανάγκη, πάλι δια προσκλήσεως του Προ¬ 
έδρου. 

5. Οι αποφάσεις λαμβάνονται κατά πλειοψηφία. Σε πε¬ 
ρίπτωση ισοψηφίας υπερισχύει η ψήφος του Προέδρου. 

6. Κάθε τακτικό μέλος, το οποίο παραιτείται ή για 
οποιοδήποτε λόγο αδυνατεί να ασκήσει τα καθήκοντα 
του ως μέλους, αντικαθίσταται δί αποφάσεώς του Μη¬ 
τροπολίτη. 

Αρθρο 7 

ΑΡΜΟΔΙΟΤΗΤΕΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Το Διοικητικό Συμβούλιο: 

α) Αποφασίζει για κάθε θέμα που έχει σχέση με τους 
σκοπούς για τους οποίους συνεστήθη το Ταμείο. 

β) Καταρτίζει και ψηφίζει τον ετήσιο προϋπολογισμό 
και απολογισμό εσόδων και εξόδων του Ιδρύματος, τους 
οποίους υποβάλλει προς έγκριση στο Μητροπολιτικό 
Συμβούλιο. 

γ) Μελετά τρόπους για την εξεύρεση πόρων για την 
καλύτερη επίτευξη των σκοπών του Ιδρύματος. 

δ) Το Δ.Σ. αποφασίζει για την αποζημίωση των απα¬ 
ραίτητων κοινωνικών λειτουργών και των υπολοίπων 
συνεργατών του Ιδρύματος. 

ε) Το Δ.Σ. έχει δικαίωμα υπογραφής Μνημονίων Συνερ¬ 
γασίας μέ Δημόσιους και Ιδιωτικούς Φορείς, οι οποίοι 
έχουν ως αρμοδιότητα ή δραστηριοποιούνται στην Ιερά 
Νήσο Τήνο, προκειμένου να εξυπηρετηθούν και προα- 
χθούν οι σκοποί του. 

Άρθρο 8 

ΚΑΘΗΚΟΝΤΑ ΠΡΟΕΔΡΟΥ 

Ο Πρόεδρος: 

α)Έχει την ανώτατη κανονική και διοικητική εποπτεία 
του Ιδρύματος. Είναι αρμόδιος να αποφασίζει δια πάσαν 
υπόθεσιν αφορώσαν εις την οργάνωσιν και λειτουργίαν 
του Ιδρύματος, πλην των περιπτώσεων περί των οποίων 
ορίζει διαφορετικά ο Νόμος ή ο παρών Κανονισμός. 

β) Εκπροσωπεί το Ίδρυμα σε όλες τις έννομες σχέσεις 
του και έναντι πόσης αρχής, δικαστικής, διοικητικής ή 
εκκλησιαστικής και συμβάλλεται εξ ονόματος αυτού, 
δυνάμενος δί αποφάσεως του Δ.Σ. να εξουσιοδοτεί έν 
εκ των Μελών αυτού προς τούτο. 

γ) Συγκαλεί το Δ.Σ. τακτικώς ανά τρίμηνο ή εκτάκτως, 
εφ’ όσον παρίσταται ανάγκη και καταρτίζει τον κατά¬ 
λογο των προς συζήτησιν θεμάτων εν συνεργασία μετά 
του Γραμματέως του Ιδρύματος. 

δ) Κατευθύνει τις εργασίες του Συμβουλίου και υπο¬ 
γράφει την σχετικήν αλληλογραφία. 

Άρθρο 9 

ΤΗΡΟΥΜΕΝΑ ΒΙΒΛΙΑ ΚΑΙ ΣΤΟΙΧΕΙΑ 

1. Εις το «ΕΚΚΛΗΣΙΑΣΤΙΚΟ ΙΔΡΥΜΑ ΙΕΡΑΣ ΜΗΤΡΟ- 
ΠΟΛΕΩΣ ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ, ΜΗΛΟΥ ΚΑΙ 
ΜΥΚΟΝΟΥ ΑΝΝΑΣ ΑΝΕΣΤΗ - ΧΑΛΚΙΑ» τηρούνται τα 
παρακάτω βιβλία και στοιχεία είτε σε συμβατική μορφή, 
είτε σε μορφή ηλεκτρονικού αρχείου: 

α) Βιβλίον πρακτικών Διοικητικού Συμβουλίου 
β) Βιβλίον Ταμείου 
γ) Βιβλίον δωρητών 

δ) Βιβλίον κινητής και ακίνητης περιουσίας 
ε) Πρωτόκολλον αλληλογραφίας 
στ) Στελέχη διπλοτύπων γραμματίων εισπράξεων 
ζ) Στελέχη διπλοτύπων ενταλμάτων πληρωμών 

2. Όλα τα βιβλία τηρούνται από τον Γραμματέα εκτός 
από το βιβλίο του Ταμείου, τα γραμμάτια και τα εντάλ¬ 
ματα, τα οποία απλώς φυλάσσει ο Γραμματεύς, ενήμε¬ 
ροι δε ο Λογιστής του Ιδρύματος. 

3. Ο Γραμματεύς διεξάγει την αλληλογραφία και φυ¬ 
λάσσει το Αρχείο και την σφραγίδα του Ιδρύματος. 

Αρθρο 10 

ΚΑΘΗΚΟΝΤΑ ΤΑΜΙΑ 

1. Ο Ταμίας εισπράττει τα πάσης φύσεως έσοδα του 
Ιδρύματος και ενεργεί ομοίως τις πληρωμές, σύμφωνα 
με τις αποφάσεις του Δ.Σ. και κατόπιν εντολής του 
Σεβασμιωτάτου Προέδρου. 

2. Καταθέτει σε τραπεζικό λογαριασμό, ανελλιπώς, τις 
ενεργούμενες εισπράξεις, κρατών εις χείρας του μέχρι 
του ποσού των χιλίων (1.000) ευρώ δια την κάλυψιν 
τρεχουσών αναγκών του Ιδρύματος. 

3. Ο Ταμίας εκδίδει με εντολή του Σεβασμιωτάτου 
Προέδρου τα γραμμάτια εισπράξεως και εντάλματα 
πληρωμών και καταχωρίζει αυτά εις το οικείον Βιβλίον 
Ταμείου. Τα έσοδα και τα έξοδα προσδιορίζονται από 
τους καταρτισθέντες προϋπολογισμόν και απολογισμόν 
και υποβάλλονται προς έλεγχο εις το Διοικητικόν Συμ- 
βούλιον. 

Αρθρο 11 

ΔΙΑΧΕΙΡΗΣΙΣ ΧΡΗΜΑΤΙΚΗΣ ΠΕΡΙΟΥΣΙΑΣ 

1. Η χρηματική περιουσία του Ιδρύματος, εφ’ όσον 
υπερβαίνει τα χίλια (1.000) ευρώ θα κατατίθεται εις 


λογαριασμόν αναγνωρισμένης Τραπέζης εις την Ελ¬ 
λάδα ή άλλου Πιστωτικού Ιδρύματος, επ’ ονόματι του 
«ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ ΙΕΡΑΣ ΜΗΤΡΟΠΟΛΕΩΣ 
ΣΥΡΟΥ, ΤΗΝΟΥ, ΑΝΔΡΟΥ, ΚΕΑΣ, ΜΗΛΟΥ ΚΑΙ ΜΥΚΟΝΟΥ 
ΑΝΝΑΣ ΑΝΕΣΤΗ - ΧΑΛΚΙΑ» (Ν.Π.Ι.Δ.). 

2. Δια την ανάληψιν οποιουδήποτε ποσού από τον 
λογαριασμόν, απαιτείται απόφασις του Δ.Σ. υπογεγραμ¬ 
μένη υπό του Προέδρου και των λοιπών μελών, εις την 
οποίαν θα εξουσιοδοτείται ο Ταμίας δια την ανάληψιν 
και διάθεσιν των χρημάτων κατά τους σκοπούς ή τας 
εννόμους υποχρεώσεις του Ιδρύματος. Η απόφασις αυτή 
θα καταχωρίζεται εις το βιβλίον Πρακτικών και αντίγρα- 
φον του σχετικού αποσπάσματος θα προσκομίζεται εις 
την Τράπεζα δια την ανάληψιν. 

3. Το Δ.Σ. θα ενημερώνεται αρμοδίως και θα ελέγχει 
την κίνησιν του εν λόγω λογαριασμού. 

Αρθρο 11 

ΟΡΓΑΝΙΚΑΙ ΘΕΣΕΙΣ 

Συνιστάται δια του παρόντος εις τό'Ιδρυμα μία οργα¬ 
νική θέσις Υπαλλήλου Κατηγορίας ΔΕ, Κλάδου Γραμμα- 
τέων, επί Βαθμοίς ΣΤ'-Β', προκειμένου να καλύπτει την 
γραμματειακήν υποστήριξιν του Ιδρύματος. Ο ως άνω 
υπάλληλος υπόκειται εις τας διατάξεις του Κανονισμού 
5/1977 «περί κώδικος Εκκλησιαστικών Υπαλλήλων», ως 
ούτος εκάστοτε ισχύει. 

Αρθρο 12 

ΔΙΑΛΥΣΙΣ ΤΟΥ ΙΔΡΥΜΑΤΟΣ 

Εις περίπτωσιν διαλύσεως του Ιδρύματος, κατόπιν 
ομοφώνου αιτιολογημένης αποφάσεως του Δ.Σ., η οποία 
υπόκειται εις την έγκρισιν της Διαρκούς Ιεράς Συνόδου 
και δημοσιεύεται δια του Περιοδικού ΕΚΚΛΗΣΙΑ και του 
Φ.Ε.Κ., ή κατόπιν δικαστικής αποφάσεως, η πάσης φύ¬ 
σεως (κινητή, ακίνητη, άυλη) περιουσία του Ιδρύματος 
μεταβιβάζεται αυτοδικαίως εις την Ιερά Μητρόπολιν Σύ¬ 
ρου, Τήνου, Ανδρου, Κέας, Μήλου και Μυκόνου, η οποία 
καθίσταται τοιουτοτρόπως καθολική διάδοχος του ως 
άνω Ιδρύματος. 

Αρθρο 13 

Κάθε θέμα που ανακύπτει κατά την εφαρμογή του 
παρόντος Κανονισμού και δεν προβλέπεται ρητώς από 
τον παρόντα ρυθμίζεται δί αποφάσεως του Διοικητι¬ 
κού Συμβουλίου του Ιδρύματος και πάντοτε συμφώνως 
προς τους Ιερούς Κανόνας της Ορθοδόξου Εκκλησίας, 
τον Καταστατικόν Χάρτην της Εκκλησίας της Ελλά¬ 
δας, τας διατάξεις και τους νόμους τους διέποντας την 
Ορθόδοξον Εκκλησίαν εις την Ελληνικήν Επικράτειαν, 
καθώς επίσης διά του Συντάγματος της Ελληνικής Δη¬ 
μοκρατίας, του Αστικού Κώδικος και γενικότερον των 
νόμων του Κράτους. 

Αρθρο 14 

1. Η ισχύς του παρόντος αρχίζει από της καταχω- 
ρήσεώς του εις την Εφημερίδα της Κυβερνήσεως και 
εις το επίσημον Δελτίον της Εκκλησίας της Ελλάδος 
«ΕΚΚΛΗΣΙΑ». 

2. Ο Κανονισμός δύναται να τροποποιηθεί μετά από 
ομόφωνον πρότασιν - απόφασιν του Διοικητικού Συμ¬ 
βουλίου του ως άνω Ιδρύματος, η οποία υποβάλλεται 
προς έγκρισιν και έκδοσιν σχετικής αποφάσεως εις την 
Διαρκή Ιεράν Σύνοδον. Αι τροποποιήσεις αύται έχουν 

ισχύ μετά την δημοσίευσίν των εις την Εφημερίδα της 
Κυβερνήσεως και εις το επίσημον Δελτίον της Εκκλη¬ 
σίας της Ελλάδος «ΕΚΚΛΗΣΙΑ». 

Αρθρο 15 

Από τη δημοσίευση του παρόντος Κανονισμού δεν 
προκαλείται δαπάνη σε βάρος του προϋπολογισμού 
του Νομικού Προσώπου της Ιεράς Μητροπόλεως Σύρου, 
Τήνου, Ανδρου, Κέας και Μήλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2014 
Ο Πρόεδρος 

ή Ο Αθηνών ΙΕΡΩΝΥΜΟΣ 

-♦- 

Αριθμ. 3918/2034/16.9.2014 (2) 

Τροποποίηση και αντικατάσταση του Κανονισμού Λει¬ 
τουργίας του Εκκλησιαστικού Ιδρύματος υπό την 
επωνυμίαν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ 
ΙΕΡΑΣ ΜΗΤΡΟΠΟΛΕΩΣ ΘΕΣΣΑΛΙΩΤΙΔΟΣ ΚΑΙ ΦΑΝΑ- 
ΡΙΟΦΕΡΣΑΛΩΝ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τα άρθρα 1 παρ. 4, 29 παρ. 2 και 59 παρ. 2 του Ν. 590/ 
1977 «Περί του Καταστατικού Χάρτου της Εκκλησίας 
της Ελλάδος». 

2) Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν εκ 
των Ευαγγελικών επιταγών, των Ιερών Κανόνων και των 
νόμων του Κράτους. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Θεσσαλιώτι- 
δος και Φαναριοφερσάλων. 

4) Την υπ’ αριθμ. 2/20.8.2014 πράξιν και την υπ’ αριθμ. 
812/20.8.2014 πρότασιν του Σεβασμιωτάτου Μητροπο¬ 
λίτου Θεσσαλιώτιδος και Φαναριοφερσάλων Τιμοθέου. 

5) Την υπ’ αριθμ. 81/2014 Γνωμοδότησιν του Ειδικού 
Νομικού Συμβούλου της Ιεράς Συνόδου της Εκκλησίας 
της Ελλάδος, αποφασίζει: 

Τροποποιεί και αντικαθιστά τον Κανονισμόν λειτουρ¬ 
γίας του Φιλοπτώχου Ταμείου της Ιεράς Μητροπόλεως 
Θεσσαλιώτιδος και Φαναριοφερσάλων (Φ.Ε.Κ. 49Α'/1934), 
ως εξής: 

ΚΑΝΟΝΙΣΜΟΣ ΓΕΝΙΚΟΥ ΦΙΛΟΠΤΩΧΟΥ ΤΑΜΕΙΟΥ 
ΙΕΡΑΣ ΜΗΤΡΟΠΟΛΕΩΣ 
ΘΕΣΣΑΛΙΩΤΙΔΟΣ ΚΑΙ ΦΑΝΑΡΙΟΦΕΡΣΑΛΩΝ 

ΚΕΦΑΛΑΙΟΝ Α' 

ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ 

Αρθρον 1 

ΣΥΣΤΑΣΙΣ - ΕΠΩΝΥΜΙΑ 

Εις την Ιεράν Μητρόπολιν Θεσσαλιώτιδος και Φαναρι¬ 
οφερσάλων συνιστάται εκκλησιαστικόν φιλανθρωπικόν 
Ίδρυμα υπό την νομικήν μορφήν του άρθρου 29 παρ. 2 
εδάφιο 3 του Ν. 590/1977, και υπό την επωνυμίαν «ΓΕ¬ 
ΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΙΕΡΑΣ ΜΗΤΡΟΠΟΛΕΩΣ 
ΘΕΣΣΑΛΙΩΤΙΔΟΣ ΚΑΙ ΦΑΝΑΡΙΟΦΕΡΣΑΛΩΝ» (Γ.Φ.Τ.). 

Αρθρον 2 

ΜΟΡΦΗ - ΣΦΡΑΓΙΣ - ΕΔΡΑ 

α. Το Γ.Φ.Τ. λειτουργεί ως εκκλησιαστικό ίδρυμα της 
Ιεράς Μητροπόλεως, τελεί υπό την εποπτείαν και τον 


έλεγχον αυτής, είναι μη κερδοσκοπικού χαρακτήρος και 
έχει αυτοτελή διαχείρισιν, με αυτοτελές δηλαδή Τα- 
μείον και ίδιον Αριθμόν Φορολογικού Μητρώου (Α.Φ.Μ.) 

β. Το Γ.Φ.Τ. διαθέτει ιδίαν σφραγίδα, κυκλικήν, ομοίαν 
με την σφραγίδα της Ιεράς Μητροπόλεως, φέρουσαν 
πέριξ τον τίτλον «ΙΕΡΑ ΜΗΤΡΟΠΟΛΙΣ ΘΕΣΣΑΛΙΩΤΙΔΟΣ 
ΚΑΙ ΦΑΝΑΡΙΟΦΕΡΣΑΛΩΝ - ΓΕΝΙΚΟΝ ΦΙΛΟΠΤΩΧΟΝ ΤΑ- 
ΜΕΙΟΝ». 

γ. Έδρα του Γ.Φ.Τ. είναι η πόλις της Καρδίτσης και 
ειδικώτερον τα Γραφεία της Ιεράς Μητροπόλεως Θεσ¬ 
σαλιώτιδος και Φαναριοφερσάλων. 

Αρθρον 3 
ΣΚΟΠΟΣ 

Σκοπός του Γ.Φ.Τ. είναι η παροχή βοήθειας πόσης 
μορφής εις απόρους, μονίμως ή προσωρινώς διαμέ- 
νοντας, εις την Ιεράν Μητρόπολιν Θεσσαλιώτιδος και 
Φαναριοφερσάλων. Ειδικώτερον: 

α. Η οικονομική ενίσχυσις απόρων οικογενειών και 
ατόμων. 

β. Η ιατροφαρμακευτική υποστήριξις ασθενών, η διευ- 
κόλυνσις αυτών δια την εισαγωγήν των εις νοσηλευτικά 
ιδρύματα και η κατά το δυνατόν κάλυψις δαπανών δια 
τα προβλήματα υγείας. 

γ. Η αποφυλάκισις κρατουμένων εν φυλακαίς δια χρέη, 
δ. Η ενίσχυσις απόρων μαθητών και φοιτητών, 
ε. Η βράβευσις αριστούχων μαθητών και φοιτητών, 
και ιδιαιτέρως των τέκνων απόρων πολυτέκνων οικο¬ 
γενειών. 

στ. Η διανομή τροφίμων και ρουχισμού, 
ζ. Η οργάνωσις και λειτουργία «Σπιτιών Αγάπης» (συσ¬ 
σιτίων). 

η. Η οργάνωσις και λειτουργία «Παντοπωλείων Αλ¬ 
ληλεγγύης». 

θ. Η ενίσχυσις δια παροχής τακτικών, ει δυνατόν, βο¬ 
ηθημάτων εις νέους κυρίως ανθρώπους, όταν αι υφι¬ 
στάμενοι συνθήκαι (παρατεταμένη οικονομική ύφεσις 
και ανεργία) δεν είναι ευνοϊκοί προς δημιουργίαν και 
επιβίωσιν νέων οικογενειών. 

ι. Η έκδοσις και διάδοσις εντύπων και γενικώτερον η 
υποστήριξις πνευματικών, φιλανθρωπικών και πολιτιστι¬ 
κών εκδηλώσεων της Ιεράς Μητροπόλεως, των τυχόν 
φιλανθρωπικών ιδρυμάτων αυτής, ιδιαιτέρως δε του δια 
την νεότητα κατηχητικού έργου αυτής. 

ια. Η υποστήριξις άλλων κοινωφελών προσπαθειών 
διαφόρων φιλανθρωπικών και εκπαιδευτικών ιδρυμάτων, 
σωματείων, συλλόγων και άλλων φορέων. 

ιβ. Η κάλυψις των δαπανών λειτουργίας του Γ.Φ.Τ. και η 
αμοιβή τυχόν συνεργατών η υπαλλήλων, απαιτουμένων 
δια την λειτουργίαν του Γ.Φ.Τ. 

ιγ. Η κατά το δυνατόν αντιμετώπισις των γενεσιουρ¬ 
γών αιτίων του κοινωνικού αποκλεισμού και της πτω¬ 
χείας. 

ιδ. Δια την επίτευξιν του εν λόγω σκοπού η Γ ενική 
Συνέλευσις του Ιδρύματος δύναται δί αποφάσεώς της 
να εντάσση προς διοίκησιν και διαχείρισιν εις τοΊδρυμα 
πάσα κινητή, αντικαταστατή η μη, και ακίνητη περιουσία, 
ήτις περιήλθε εις την Ιεράν Μητρόπολιν εκ δωρεών, ή 
κληροδοσιών, ή εξ άλλης αιτίας έχουσα χαριστικόν και 
φιλανθρωπικόν σκοπόν, και δια την καλυτέραν εξυπηρέ- 
τησιν του εν λόγω σκοπού εις τα πλαίσια του άρθρου 
109 του Συντάγματος. 

Άρθρον 4 
ΠΟΡΟΙ 

Πόροι του Γ.Φ.Τ. είναι: 

α. Αι αναγραφόμενοι εις τους προϋπολογισμούς των 
Ιερών Ναών και Ιερών Μονών εισφοραί υπέρ του Γ.Φ.Τ. 
β. Αι δωρεαί φυσικών ή νομικών προσώπων, 
γ. Το προϊόν από την διενέργειαν ειδικών εράνων- 
δίσκων του Γ.Φ.Τ. 

δ. Ποσοστόν 35% εκ του προϊόντος του ετησίου «ΕΡΑ¬ 
ΝΟΥ ΑΓΑΠΗΣ». 

ε. Τυχόν κρατικοί επιχορηγήσεις η επιδοτήσεις από 
προγράμματα καταπολεμήσεως του κοινωνικού απο¬ 
κλεισμού και της ενδείας. 

στ. Οιονδήποτε άλλο έσοδον από πάσαν χρηστήν 
πηγήν. 

Άρθρον 5 

ΔΙΟΙΚΗΣΙΣ 

α. Το Γ.Φ.Τ. διοικείται υπό πενταμελούς Διοικητικού 
Συμβουλίου, αποτελουμένου υπό του Σεβασμιωτάτου 
Μητροπολίτου ως προέδρου, αναπληρουμένου υπό του 
νομίμου αναπληρωτού του, δηλαδή υπό του εκάστοτε 
Πρωτοσυγκέλλου ή Γ ενικού Αρχιερατικού Επιτρόπου, και 
εκ τεσσάρων μελών, κληρικών ή λαϊκών, μετά ισαρίθμων 
αναπληρωματικών μελών, τα οποία θα διορίζωνται κα¬ 
τόπιν Αποφάσεως του Σεβασμιωτάτου Μητροπολίτου. 

β. Τα μέλη του Δ.Σ. ορίζονται επί τριετεί θητεία, δυνα- 
μένων να επαναδιορισθούν. Εκλείποντα, παραιτούμενα 
η παυόμενα μέλη του Δ.Σ. αντικαθίστανται υπό του Σε- 
βασμιωτάτου Προέδρου. 

γ. Μέλη απουσιάζοντα αδικαιολογήτως από τρεις (3) 
συνεχείς συνεδριάσεις του Δ.Σ. ή μη τηρούντο εχεμύ¬ 
θειαν δια τα προσωπικά δεδομένα των υπό του Γ.Φ.Τ. 
βοηθουμένων παύονται και αντικαθίστανται υπό του 
Προέδρου. 

δ. Εισηγήσει του Προέδρου και εγκρίσει του Διοικητι¬ 
κού Συμβουλίου δύναται να αντικαθίσταται μέλος αυτού 
και προ της λήξεως της θητείας του. 

ε. Το Δ.Σ. συνεδριάζει τακτικώς ανά δίμηνον ή εκτά¬ 
κτως, κατόπιν αποχρώντος λόγου, τη προσκλήσει του 
Προέδρου η τη αιτήσει δύο τουλάχιστον εκ των μελών 
αυτού. 

στ. Το Δ.Σ. ευρίσκεται εν απαρτία, όταν παρίστανται 
τα δύο εκ των πέντε μελών αυτού. Αποφασίζει κατά 
πλειοψηφίαν, εν περιπτώσει δε ισοψηφίας υπερισχύει 
η ψήφος του Προέδρου. 

ζ. Η υπηρεσία του μέλους του Δ.Σ. παρέχεται εθελο¬ 
ντικούς και αμισθί, ως τιμητική εκκλησιαστική διακονία. 

Αρθρον 6 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Το Δ.Σ. αποφασίζει περί παντός θέματος αφορώντος 
εις την λειτουργίαν του Γ.Φ.Τ. Ειδικώτερον: 

α. Μελετά τρόπους και αποφασίζει περί των ληπτέων 
μέτρων δια την καλυτέραν επίτευξιν των σκοπών του 
Γ.Φ.Τ. 

β. Διαχειρίζεται την τυχόν περιουσίαν του Γ.Φ.Τ. 
γ. Καταρτίζει και ψηφίζει τον ετήσιον Προϋπολογισμόν 
κατά μήνα Νοέμβριον και Απολογισμόν του Γ.Φ.Τ. κατά 
μήνα Φεβρουάριον εκάστου έτους και υποβάλλει τού¬ 
τους προς έγκρισιν εις το Μητροπολιτικόν Συμβούλιον. 

δ. Εγκρίνει τους Προϋπολογισμούς και Απολογισμούς 
των Ενοριακών Φιλοπτώχων Ταμείων ( Ε.Φ.Τ.). 


ε. Ασκεί την εποπτείαν δια του Προέδρου αυτού επί 
της καθόλου λειτουργίας του Γ.Φ.Τ. και των παραρτη¬ 
μάτων αυτού (Ε.Φ.Τ.). 

στ. Τηρεί τα προβλεπόμενα δια το Αρχείον του Γ.Φ.Τ. 
βιβλία, είτε εις χειρόγραφον, είτε εις ηλεκτρονικήν μορ¬ 
φήν. 

ζ. Δύναται να εξουσιοδοτή τον Πρόεδρον αυτού δια 
την παροχήν εκτάκτων οικονομικών ενισχύσεων εις ιδι- 
ώτας, φιλανθρωπικά ιδρύματα, Ενοριακά Φιλόπτωχα Τα¬ 
μεία η άλλους φορείς μέχρι χρηματικού μηνιαίου ποσού, 
οριζομένου κατ’ έτος, αναλόγως προς την οικονομικήν 
κατάστασιν του Γ.Φ.Τ. 

Άρθρον 7 

ΑΡΜΟΔΙΟΤΗΤΕΣ ΠΡΟΕΔΡΟΥ 

Ο Πρόεδρος του Δ.Σ. του Γ.Φ.Τ.: 
α. Εκπροσωπεί το Γ.Φ.Τ. και τα παραρτήματα αυτού 
(Ε.Φ.Τ.) εις πάσαν έννομον σχέσιν αυτών έναντι πάσης 
αρχής. 

β. Διορίζει τον Υπεύθυνον, τον Ταμίαν, τον Γραμματέα 
και τον Λογιστήν του Γ.Φ.Τ. Τα καθήκοντα τούτων είναι 
δυνατόν να ασκώνται, ελλείψει προσωπικού, και υπό 
ενός μόνον προσώπου. 

γ. Διορίζει τα Διοικητικά Συμβούλια και τους Ταμίας 
των Ενοριακών Φιλοπτώχων Ταμείων. 

δ. Ασκεί την εποπτείαν επί του Γ.Φ.Τ. και των παραρ¬ 
τημάτων αυτού (Ε.Φ.Τ.), λύων διαιτητικώς πάσαν οπου¬ 
δήποτε αναφυομένην διαφοράν. 

ε. Συγκαλεί εις συνεδρίασιν το Δ.Σ. του Γ.Φ.Τ. τακτικώς 
ανά δίμηνον και εκτάκτως, οσάκις παρουσιάζεται ανά¬ 
γκη, καταρτίζει τον πίνακα των προς συζήτησιν θεμάτων 
και υπογράφει την αλληλογραφίαν του Ιδρύματος. 

στ. Αποφασίζει περί παντός ανακύπτοντος θέματος 
μη προβλεπομένου υπό της κειμένης νομοθεσίας και 
του παρόντος Κανονισμού. 

ζ. Τον Πρόεδρον απόντα ή κωλυόμενον αναπληροί ο 
εκάστοτε Πρωτοσύγκελλος ή ο Γενικός Αρχιερατικός 
Επίτροπος. 

Άρθρον 8 

ΤΗΡΟΥΜΕΝΑ ΒΙΒΛΙΑ 

α. Το Γ.Φ.Τ. τηρεί Αρχείον με τα ακόλουθα βιβλία: 

1. Βιβλίον Πράξεων του Δ.Σ. 

2. Βιβλίον Πρωτοκόλλου Αλληλογραφίας. 

3. Βιβλίον Ταμείου. 

4. Βιβλίον κινητής και ακινήτου περιουσίας του Γ.Φ.Τ. 

5. Γραμμάτια Εισπράξεων και Εντάλματα Πληρωμών. 

6. Βιβλίον αρχείου των βοηθουμένων απόρων. 

β. Τα βιβλία τηρούνται υπό του Γραμματέως, του Τα- 
μίου και του Λογιστού του Γ.Φ.Τ. Εν συνεργασία μετά 
των μελών του Δ.Σ. καθορίζεται ποία εκ των ανωτέρω 
βιβλίων θα είναι εις χειρόγραφον και ποία εις ηλεκρο- 
νικήν μορφήν. 

Αρθρον 9 

ΚΑΘΗΚΟΝΤΑ ΓΡΑΜΜΑΤΕΩΣ - ΤΑΜΙΟΥ - ΛΟΓΙΣΤΟΥ 

Ο Σεβασμιώτατος - Πρόεδρος του Γ.Φ.Τ. διορίζει τον 
Γ ραμματέα, τον Τ αμίαν και τον Λογιστήν του Ιδρύματος. 
Ελλείψει προσωπικού, κατά το άρθρον 7, παρ. β' του 
παρόντος, τα καθήκοντα τούτων δύναται να ανατεθούν 
εις εν μόνον πρόσωπον. 

Ο ούτω πως υπεύθυνος των ως άνω καθηκόντων: 
α. Τηρεί τα υπό του άρθρου 8 του παρόντος προβλε¬ 
πόμενα βιβλία Αρχείου του Γ.Φ.Τ. 

β. Διενεργεί απάσας τας εισπράξεις και πληρωμάς του 
Γ.Φ.Τ. κατά τας προβλεπομένας νομίμους διαδικασίας. 

γ. Διακινεί την αλληλογραφίαν του Ιδρύματος, θετών 
αυτήν υπ’ όψιν του Προέδρου και φυλάσσει το Αρχείον 
και την σφραγίδα του Ιδρύματος. 

δ. Εκ των πραγματοποιούμενων εσόδων κρατεί εις 
χείρας του δια τας τρεχούσας ανάγκας μέχρι του πο¬ 
σού των 3.000 € κατά μήνα, καταθέτων τα υπόλοιπα 
εις λογαριασμόν αναγνωρισμένης Τραπέζης η άλλου 
πιστωτικού ιδρύματος επ’ ονόματι του Γ.Φ.Τ. 

ε. Πάσα ανάληψις εκ του λογαριασμού αυτού μέχρι μεν 
του ποσού των 10.000 € δύναται να πραγματοποιήται 
δί εξουσιοδοτήσεως του Ταμίου του Γ.Φ.Τ. υπό του 
Προέδρου αυτού, δια παν δε ποσόν άνω των 10.000 € 
απαιτείται πράξις του Δ.Σ. εξουσιοδοτούσα τον Ταμί¬ 
αν. Ακριβή αντίγραφα των εξουσιοδοτήσεων τούτων, 
υπογεγραμμένα υπό του Προέδρου, κατατίθενται εις 
την Τράπεζαν. 

ΚΕΦΑΛΑΙΩΝ Β' 

ΕΝΟΡΙΑΚΑ ΦΙΛΟΠΤΩΧΑ ΤΑΜΕΙΑ 
Αρθρον 10 

ΣΥΣΤΑΣΙΣ - ΕΔΡΑ - ΣΦΡΑΓΙΣ - ΣΚΟΠΟΙ - ΠΟΡΟΙ 

α. Δια την καλυτέραν εξυπηρέτησιν των σκοπών του 
Γ.Φ.Τ. ιδρύεται εις πάσαν ενορίαν, έχουσαν την προς 
τούτο δυνατότητα, παράρτημα του Γ.Φ.Τ. υπό την επω¬ 
νυμίαν «ΕΝΟΡΙΑΚΟΝ ΦΙΛΟΠΤΩΧΟΝ ΤΑΜΕΙΟΝ» (Ε.Φ.Τ.). 

β. Έδρα των Ε.Φ.Τ. είναι ο κεντρικός Ναός εκάστης 
ενορίας. 

γ. Το Ε.Φ.Τ. διαθέτει σφραγίδα κυκλικήν ομοίαν με 
την σφραγίδα του ενοριακού ναού, εις τον τίτλον της 
οποίας αναγράφεται: «ΙΕΡΟΣ ΝΑΟΣ...-ΕΝΟΡΙΑΚΟΝ ΦΙΛΟ- 
ΠΤΩΧΟΝ ΤΑΜΕΙΟΝ». 

δ. Σκοποί και πόροι των Ε.Φ.Τ. ορίζονται οι αντίστοι¬ 
χοι σκοποί και πόροι του Γ.Φ.Τ. Επιπλέον ορίζονται ως 
πόροι των Ε.Φ.Τ. και 

1. Τα προερχόμενα εκ των υπέρ των πτωχών κυτίων 
έσοδα. 

2. Τα προερχόμενα εκ των ορισθησομένων δισκοφο- 
ριών εντός του Ιερού Ναού. 

3. Ποσοστόν 65% εκ του προϊόντος του ετησίου «ΕΡΑ¬ 
ΝΟΥ ΑΓΑΠΗΣ» της Ιερός Μητροπόλεως. 

4. Ειδική εισφορά του οικείου Ιερού Ναού αναγραφο- 
μένη κατ’ έτος εν τω Προϋπολογισμοί) αυτού, αναλόγως 
των δυνατοτήτων του. 

Αρθρον 11 

ΜΟΡΦΗ - ΔΙΟΙΚΗΣΙΣ - ΛΕΙΤΟΥΡΓΙΑ 

α. Το Ε.Φ.Τ. δεν αποτελεί ιδιαίτερον Νομικόν Πρό- 
σωπον, αλλ’ υπάγεται εις το νομικόν καθεστώς υπό το 
οποίον λειτουργεί το Γ.Φ.Τ. 

β. Μέλη - συνδρομηταί του Ε.Φ.Τ. θεωρούνται αυτο¬ 
δικαίως άπαντες οι ενήλικες αμφοτέρων των φύλων 
ενορίται. 

γ. Το Ε.Φ.Τ. διοικείται υπό επταμελούς Διοικητικού 
Συμβουλίου αποτελουμένου εξ ενός Εφημερίου, ως Προ¬ 
έδρου, ενός (1) μέλους του Εκκλησιαστικού Συμβουλίου 
του Ενοριακού Ιερού Ναού, ως συνδέσμου και πέντε (5) 
κατοίκων της Ενορίας, λαμβανομένων εκ του σώματος 
κυρίως των ενοριτισσών. 

δ. Η θητεία των μελών είναι τριετής, δυναμένη να 
ανανεούται. 


ε. Τα μέλη του Δ.Σ. προτείνονται υπό του Εφημερίου - 
Προέδρου και διορίζονται υπό του Σεβασμιωτάτου-Προ- 
έδρου του Γ.Φ.Τ. 

στ. Η συμμετοχή εις το Δ.Σ. είναι εθελοντική, τιμητική 
και άμισθος. 

ζ. Το Δ.Σ. συγκαλείται τακτικώς ανά δίμηνον τη προ- 
σκλήσει του Προέδρου και εκτάκτως, οσάκις δεήση, 
ή τη αιτήσει δύο τουλάχιστον μελών αυτού. Μέλη τα 
οποία απουσιάζουν αδικαιολογήτως από τρεις (3) συ¬ 
νεχείς συνεδριάσεις του Δ.Σ. θεωρούνται αυτοδικαίως 
παραιτηθέντα και αντικαθίστανται συνωδά τη παρ. ε' 
του παρόντος άρθρου. Ωσαύτως παύονται τα μέλη, τα 
οποία δεν τηρούν την δέουσαν εχεμύθειαν ως προς τα 
προσωπικά δεδομένα των υπό του Ε.Φ.Τ. βοηθουμένων 
ατόμων. 

η. Το Δ.Σ. κατά την πρώτην συνεδρίαν αυτού εκλέγει 
Ταμίαν, ο οποίος διορίζεται υπό του Σεβασμιωτάτου - 
Προέδρου του Γ.Φ.Τ. 

θ. Το Δ.Σ. τηρεί τα απαραίτητα βιβλία δια το Αρχείον 
του Ε.Φ.Τ., αντιστοίχως προς τα τηρούμενα υπό του 
Γ.Φ.Τ. βιβλία. Επί πλέον τούτων τηρείται και το Βιβλίον 
Πρακτικών Καταμετρήσεως, δια την αναγραφήν των 
εισπράξεων εκ του κυτίου του Ε.Φ.Τ. και εκ τυχόν ερά¬ 
νων και δίσκων. Απαντα τα τηρούμενα βιβλία του Ε.Φ.Τ. 
φέρουν θεώρησιν της Ιερός Μητροπόλεως. 

ι. Η καταμέτρησις των εσόδων εκ του κυτίου του Ε.Φ.Τ. 
γίνεται παρουσία του Προέδρου και δύο τουλάχιστον 
εκ των μελών του Δ.Σ. Δια πάσαν καταμέτρησιν κατα- 
χωρείται και υπογράφεται Πρακτικόν Καταμετρήσεως 
εις το αντίστοιχον βιβλίον. 

ια. Ο Ταμίας διενεργεί πάσαν είσπραξιν ή πληρωμήν 
δια το Ε.Φ.Τ. εκδίδων τα αντιστοίχως προβλεπόμενα 
γραμμάτια εισπράξεων και εντάλματα πληρωμών. 

ιβ. Ο Ταμίας κρατεί εις χείρας του δια τας τρεχούσας 
ανάγκας μέχρι του ποσού των τριακοσίων ευρώ (300 €) 
κατά μήνα, καταθέτων τα επιπλέον χρήματα εις λογα¬ 
ριασμόν αναγνωρισμένης Τραπέζης ή ετέρου πιστωτικού 
ιδρύματος επ’ ονόματι του Ε.Φ.Τ. 

ιγ. Δια πάσαν ανάληψιν εκ του λογαριασμού αυτού συ- 
ντάσσεται πράξις του Δ.Σ. υποβαλλομένη προς έγκρισιν 
εις τον Πρόεδρον του Γ.Φ.Τ., ακριβές αντίγραφον της 
οποίας προσκομίζεται εις την Τράπεζαν. 

ιδ. Το Δ.Σ. συντάσσει τον ετήσιον Προϋπολογισμόν 
κατά μήνα Νοέμβριον και Απολογισμόν του Ε.Φ.Τ. κατά 
μήνα Φεβρουάριον εκάστου έτους και υποβάλλει τού¬ 
τους προς έγκρισιν εις το Γ.Φ.Τ. 

ιε. Εις περίπτωσιν καταργήσεως του Ε.Φ.Τ. ενορίας 
τίνος η τυχόν περιουσία αυτού περιέρχεται εις το Γ.Φ.Τ. 

ΚΕΦΑΛΑΙΩΝ Γ 
ΓΕΝΙΚΑ 

Αρθρον12 

ΓΕΝΙΚΗ ΣΥΝΕΛΕΥΣΙΣ 

α. Η Γ ενική Συνέλευσις του Γ.Φ.Τ. συγκαλείται τακτι¬ 
κώς κατά μήνα Μάιον εκάστου έτους και εκτάκτως τη 
προσκλήσει του Σεβασμιωτάτου - Προέδρου αυτού ή 
τη αιτήσει των Δ.Σ. του 1/3 του συνολικού αριθμού των 
Ε.Φ.Τ. 

β. Εις την Γενικήν Συνέλευσιν μετέχουν οι Πρόεδροι 
των Ε.Φ.Τ. και τα Δ.Σ. αυτών. 

γ. Κατά την Γενικήν Συνέλευσιν γίνεται έκθεσις πε¬ 
πραγμένων και αναφορά εις το επιτελεσθέν υπό του 
Γ.Φ.Τ. και των Ε.Φ.Τ. έργον και εκφέρονται γνώμαι και 

παρατηρήσεις δια την καλυτέραν επιτέλεσιν της όλης 
λειτουργίας του Ιδρύματος. 

Αρθρον 13 

Εις περίπτωσιν καταργήσεως του Ιδρύματος του Γ.Φ.Τ. 
άπασα η κινητή και ακίνητος περιουσία αυτού περιέρ¬ 
χεται αυτοδικαίως εις την Ιερόν Μητρόπολιν Θεσσα- 
λιώτιδος και Φαναριοφερσάλων. 

Αρθρον 14 

Παν θέμα μη προβλεπόμενον υπό του παρόντος Κανονι¬ 
σμού ρυθμίζεται δί αποφάσεως του Σεβασμιωτάτου - Προέ¬ 
δρου του Γ.Φ.Τ. κατά το άρθρ. 7, παρ. στ' του παρόντος. 

Αρθρον15 

Η ισχύς του παρόντος άρχεται από της δημοσιεύ- 


σεως αυτού εις την Εφημερίδα της Κυβερνήσεως και 
εις το Επίσημον Δελτίον της Εκκλησίας της Ελλάδος 
«ΕΚΚΛΗΣΙΑ». 

Αρθρο 16 

Από τη δημοσίευση του παρόντος Κανονισμού δεν 
προκαλείται δαπάνη σε βάρος του προϋπολογισμού 
του Νομικού Προσώπου της Ιερός Μητροπόλεως Θεσ- 
σαλιώτιδος και Φαναριοφερσάλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 2014 
Ο Πρόεδρος 
ΐ Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ,Π.Ε,Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: ΙιΙίρ://νννννν.βί.9Γ - β-ιπαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


02025912909140008 







































































